recursal/SuperWikiNEXT-32B huggingface dataset:
**Patrik Åman** (synt. **Patrik Jansson**) (s. 18. heinäkuuta 1983) on ruotsalainen salibandymaalivahti. Hän edustaa Ruotsin Superliigassa AIK:ta. Åman on pelannut Ruotsin maajoukkueessa vuodesta 2006 lähtien.

Ura
---

Åman aloitti salibandyn pelaamisen Siriusin junioreissa 11-vuotiaana. Myöhemmin hän edusti Storvretan junioreita vuosina 1999–2005.

Aikuisten tasolla Åman pelasi ensimmäisen kerran kaudella 2002–2003. Hän edusti viisi kautta Dalenia, kunnes siirtyi kaudella 2007–2008 Ruotsin I-divisioonassa pelanneeseen Siriusiin. Åman pelasi joukkueen riveissä yhden kauden ja keräsi kolme syöttöpistettä.

Kaudella 2008–2009 Åman siirtyi takaisin Ruotsin pääsarjaan ja AIK:n riveihin. Hän saavutti joukkueen riveissä Ruotsin mestaruuden heti ensimmäisellä kaudellaan ja pronssia toisella kaudella.

Maajoukkueura
-------------

Åman pelasi ensimmäisen kerran Ruotsin maajoukkueessa vuonna 2006. Seuraavan kerran Åman palasi Ruotsin maajoukkueeseen vuonna 2010, kun hänet valittiin Ruotsin joukkueeseen vuoden 2010 MM-kisoihin.

Saavutukset
-----------

* Ruotsin mestaruus: 2009
* MM-kilpailut
	+ Hopeaa: 2010
	+ Kultaa: 2012
	+ Kultaa: 2014

Lähteet
-------

* Patrik Åmanin profiili IFF:n sivustolla (englanniksi)
* Patrik Åmanin profiili innebandy.se sivustolla (Arkistoitu – Internet Archive) (ruotsiksi)

Ruotsin joukkue – Salibandyn MM-kilpailut 2010
1 Jansson |
5 Kanebjörk |
6 Wallgren |
7 K. Nilsson |
8 Lindblom |
9 Gillek |
10 Larsson |
12 Stenberg |
13 M. Samuelsson |
15 Calebsson |
16 K-J. Nilsson |
18 J. Samuelsson |
19 Helgesson |
20 Svensson |
21 Canerstam |
22 Sundstedt |
23 Fischerström |
26 Hagberg |
28 Djurling |
31 Klintsten |
Valmentaja Göransson
Dave Pegg vuonna 2005
**David "Dave" Pegg** (2. marraskuuta 1947 Birmingham, Iso-Britannia) on brittiläinen rock- ja folkmuusikko, basisti ja multi-instrumentalisti. Dave Pegg muistetaan parhaiten Fairport Conventionin ja Jethro Tullin jäsenenä.

1960-luvulla Pegg soitti yhtyeissä nimeltä Roy Everett's Blueshounds, The Uglys ja Ian Campbell Folk Group, kunnes vuonna 1969 hän sai kutsun tulla suositun folkrockyhtye Fairport Conventionin basistiksi. Yhtye nautti suosiota varsinkin 1970-luvun alkupuoliskolla. Pegg soitti bassokitaraa myös Nick Draken albumilla *Bryuter Layter* (1970).

Fairport Conventionin hajottua 1979 Ian Anderson kutsui Peggin Jethro Tulliin vakavasti sairastuneen John Glascockin tilalle juuri Yhdysvaltain kiertueen aattona. Peggistä tulikin Jethro Tullin pysyvä jäsen aina vuoteen 1995 asti. Silloin hän palasi uudelleenkoottuun Fairport Conventioniin, jossa hän on vaikuttanut 2000-luvulle saakka.

Dave Pegg ja Fairport Convention ovat järjestäneet vuodesta 1979 asti jokavuotiset Cropredyn folkmusiikkifestivaalit Oxfordshiressä. Lisäksi Pegg kuuluu The Dylan Project -nimiseen Bob Dylan -tribuuttiyhtyeeseen.

Aiheesta muualla
----------------

Biografia Jethro Tullin kotisivuilla (Arkistoitu – Internet Archive)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Israel
* Yhdysvallat
* Tšekki

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |
**Musa Baluku** on ugandalais-kinšasankongolaisen aseistautuneen ryhmän Liittoutuneiden kansanvaltaisten voimien (ADF) johtaja. Hänen arvonimensä on šeikki. Ryhmä vastustaa Ugandan presidentti Yoweri Musevenin politiikkaa*selvennä* tekemällä hyökkäyksiä, joissa se surmaa ihmisiä.

Elämä
-----

Vuonna 2009 Baluku toimi imaamina Kansanvaltaisten voimien Naduin leirin moskeijassa ja sekä ryhmän varajohtajana.

Vuonna 2013 Baluku toimi ryhmän poliittisena ylikomissaarina ja päätuomarina. Huhtikuussa 2014 Balukusta tuli Benin koillispuolella toimivan ADF:n ryhmän johtaja. YK:n mukaan Kansanvaltaiset voimat hajautui toukokuussa 2014 kahteen ryhmään sen jälkeen, kun Kongon armeija teki ratsian heidän asuinalueilleen. Toista ryhmää johti ryhmän perustaja ja johtaja Jamil Mukulu ja toista Baluku.

Vuonna 2015 Baluku toimi varajohtajana. Baluku siirtyi johtajaksi kesäkuussa 2015, kun ryhmän aiempi johtaja Mukulu oli pidätetty Tansaniassa. Ryhmän varajohtajaksi tuli Hood Lukwago.

28. joulukuuta 2017 Ugandan armeijan Kansanvaltaisten voimien vastaisista toimista vastaava tiedottaja sanoi, että armeijan saamien epävarmojen tietojen mukaan Baluku on haavoittunut hyökkäyksessä, jonka armeija teki 22. joulukuuta ryhmän asuinalueille metsikössä Kongon puolella.

### Perhe

Daily Monitor -lehden mukaan Baluku on naimisissa Mukulun tytärpuoli Stellan kanssa.

Lähteet
-------

1. ↑  Dear Jeanne: ADF Gets New Commanders *Uganda Radio Network*.  21.7.2015. Viitattu 5.4.2018. (englanniksi)
2. 1 2  Uganda rebel leader reportedly injured in DR Congo attack - Xinhua | English.news.cn *www.xinhuanet.com*.  30.12.2017.  Arkistoitu 29.12.2017. Viitattu 5.4.2018.
3. ↑  The Global Intelligence Files - BBC Monitoring Alert - UGANDA *wikileaks.org*.  25.7.2010. Viitattu 5.4.2018. (englanniksi)
4. ↑  ADF operating with more than 1,500 fighters *Daily Monitor*.  16.7.2013. Viitattu 5.4.2018. (englanniksi)
5. 1 2 3  New ADF command, funders revealed *Daily Monitor*.  24.1.2015. Viitattu 5.4.2018. (englanniksi)
6. ↑  Dear Jeanne: ADF Gets New Commanders *Uganda Radio Network*.  21.6.2015. Viitattu 5.4.2018. (englanniksi)
**Mo Willems** (s. 11. helmikuuta 1968) on yhdysvaltalainen televisiokäsikirjoittaja, animaattori ja lastenkirjojen tekijä, sekä kuvittaja.

Elämäkerta
----------

Willems kasvoi New Orleansissa, jossa hän opiskeli Isidore Newmanin koulussa. Myöhemmin, valmistuttuaan New Yorkin yliopistosta, Willems matkusti vuoden ympäri maailmaa piirrellen samalla erilaisia kuvia. Kuvat päätyivät myöhemmin hänen julkaisemaansa kirjaan *You Can Never Find a Rickshaw When it Monsoons*.

Palattuaan New Yorkiin Willems sai töitä *Seesamtie*-sarjasta, jossa hän käsikirjoitti useita jaksoja vuosien 1993–2002 aikana, voittaen kuusi Daytime Emmyä. Samalla Willems loi kaksi piirrossarjaa, *The Off-Beatsin* Nickelodeonille ja *Sheep in the Big Cityn* Cartoon Networkille. Sarjojen jälkeen hän käsikirjoitti jaksoja *Codename: Kids Next Dooriin* aina 4. tuotantokauteen asti. Willems jätti sarjan pyrkiäkseen kirjailijan uralle. Hän kirjoittikin useita lastenkirjoja, joista muutamasta hänet palkittiin Caldecott Honor -palkinnolla.

Aiheesta muualla
----------------

* Mo Willems Internet Movie Databasessa. (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Saksa
* Italia
* Israel
* Belgia
* Yhdysvallat
* Japani
* Tšekki
* Australia
* Korea
* Alankomaat
* Puola
* Portugali

 |
|  |
| Tieteilijät | 
* CiNii

 |
|  |
| Muut | 
* Europeana
* SNAC
* IdRef

 |

 |
**John Torrey** (1796–1873) oli yhdysvaltalainen kasvitieteilijä. Hän syntyi New Yorkissa William Torreyn ja Margaret Nichols Torreyn perheeseen. John Torrey oli toinen perheen yhdeksästä lapsesta. Perhe muutti vuonna 1811 Greenwichiin ja John tutki yhdessä veljensä Williamin kanssa lähialueiden ympäristöä. John oli jo nuoresta pitäen kiinnostunut luonnosta ja kiinnostuksensa myötä hän päätyi lopulta kasvitieteen pariin.

Vuonna 1814 John Torrey kirjautui sisään New Yorkin lääketieteelliseen korkeakouluun College of Physicians and Surgeons, joka on nykyisin osa Columbian yliopistoa. Siellä hän opiskeli muun muassa David Hosackin ja Samuel Mitchillin alaisuudessa. Torrey oli myös yksi New Yorkin lyseon, nykyisen New Yorkin tiedeakatemian (New York Academy of Sciences), perustajajäsenistä. Vuosina 1818–1822 Torrey opiskeli lääketiedettä, vaikka halusikin eniten kasvitieteilijäksi. Torreyn ensimmäinen virallinen painettu kirja oli vuonna 1819 julkaistu *A Catalogue of Plants, Growing Spontaneously Within Thirty Miles of the City of New York*. Kirja oli raporttimainen teos, jonka Torrey koosti yhdessä muiden lyseon jäsenten kanssa, mutta kirjan myötä Torrey pääsi amerikkalaisen kasvitieteen parrasvaloihin.

Opintojensa jälkeen Torrey teki pitkän uran tieteellisenä opettajana ja hänet nimitettiin kemian, geologian ja mineralogian professoriksi West Pointissa vuonna 1824. Sen jälkeen hän opetti College of Physicians and Surgeonsissa, Princetonin yliopistossa sekä New Yorkin yliopistossa.

Kasvitieteilijänä Torrey oli tuottoisa kirjoittaja ihan uransa alusta lähtien. Useiden muiden kasvitieteilijöiden tavoin Torrey tutki, luokitteli ja kuvasi eri tutkimusmatkoilta hänelle tuotuja kasvinäytteitä. Tällaisista näytteistä Torrey kuvasi ja nimesi muun muassa *Erigeron canus* -kallioislajin, *Krameria lanceolata* -ratanialajin sekä *Acer glabrum* -vaahteralajin.

Luutnantti John Charles Frémontin johtamilta viideltä tutkimusmatkalta tuotiin yhteensä yli 1000 näytettä, joista kuvattiin yhteensä 137 uutta lajia ja 19 uutta sukua. Yksi noista suvuista nimettiin Torreyn mukaan nimellä *Torreya*.

Lähteet
-------

* John Torrey: American botanist (sivusto alasivuineen) *New York Botanical Garden*. Viitattu 29.09.2022. (englanniksi)

Aiheesta muualla
----------------

* Kuvia tai muita tiedostoja aiheesta **John Torrey** Wikimedia Commonsissa

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Israel
* Belgia
* Yhdysvallat
* Australia
* Alankomaat

 |
|  |
| Tieteilijät | 
* International Plant Names Index
* CiNii

 |
|  |
| Taiteenala | 
* Te Papa (New Zealand)

 |
|  |
| Henkilöt | 
* Deutsche Biographie
* Trove

 |
|  |
| Muut | 
* SNAC
	+ 2
* IdRef

 |

 |
**Kristy Cates** on yhdysvaltalainen näyttelijä ja laulaja. Hänet tunnetaan parhaiten roolistaan Elphabana musikaalin Wicked Chicagon tuotannossa.

Ura
---

Cates aloitti esiintyjänuransa kolmevuotiaana laulaen ja esittäen itse kirjoittamiaan musikaaleja perheelleen. Catesin ollessa toisella luokalla hänen lahjansa huomattiin ja hän sai roolin laulavana kukkona joulunäytelmässä.

Catesin ollessa 17-vuotias hän sai ensimmäisen teatteriroolinsa ja päätti ruveta näyttelijäksi. Hän pääsi Cincinnatin yliopistoon College Conservatory of Musiciin. Hänen huonetoverinsa ja ystävänsä oli Shoshana Bean, joka on myös esiintynyt musikaalissa Wicked. Valmistuttuaan Cates muutti New Yorkiin.

Pari kuukautta muuttonsa jälkeen Cates sai roolin *Princess Idassa*. Vuonna 2003 Cates esiintyi *Boobs! The Musical* –musikaalin off-Broadway tuotannossa. Hän sai kriitikoilta positiivisia arvosteluja.

Vuonna 2003 Cates sai roolin uudesta musikaalista Wicked osana kokoonpanoa ja sijaisnäyttelijänä Idina Menzelille. Maaliskuussa 2005 Wickedin Yhdysvaltain kiertueen tähti Stephanie J. Block loukkaantui ja Cates lennätettiin hänen sijaisekseen Torontoon. Hänen ollessaan Torontossa häntä pyydettiin Ana Gasteyerin sijaisnäyttelijäksi Wickedin Chicagon tuotantoon. Cates korvasi Ana Gasteyerin kokopäiväisesti 24. tammikuuta 2006. Hän esiintyi Wickedissä Stacie Morgain Lewisin kanssa. Cates lopetti esiintymisen Wickedissä 10. joulukuuta 2006.

Tammikuussa 2007 Cates palasi Chicagoon viikonlopuksi esittämään soolokeikkoja. Jokainen esitys oli loppuunmyyty.

Cates on myös saanut roolin Martyna viikonpituisessa tuotannossa Grease-musikaalista, jota esitetään St. Louisissa Muny-teatterissa.

Aiheesta muualla
----------------

* Virallinen sivusto
**Thomas Roebuck** (1781 – 8. joulukuuta 1819) oli brittiläinen orientalisti ja kirjailija. Hän syntyi Linlithgowshiressä Skotlannissa ja kävi koulua Alloassa ja Edinburghissa. Hänen setänsä Benjamin Roebuck järjesti hänelle paikan Englannin Itä-Intian kauppakomppaniassa, ja hän matkasi Intiaan alkuvuonna 1801 astuakseen palvelukseen kadettina paikallisen jalkaväen 17. rykmentissä. Korkein hänen saavuttamansa sotilasarvo oli kapteeni vuonna 1815.

Roebuck oppi nopeasti hindustanin kielen täydellisesti, mistä oli hänen yksikölleen hyötyä. Hänen terveytensä kuitenkin kärsi, minkä vuoksi hän vietti vuodet 1806–1809 Britanniassa. Tänä aikana hän avusti tohtori John Gilchristiä englanti–hindustan-sanakirjan laatimisessa. Palattuaan Intiaan hän valvoi Fort Williamissa Madrasissa hindustaninkielisen persialaisia tarinoita käsittelevän kirjan sekä hindustan–persia-sanakirjan julkaisua.

Roebuck kuoli kuumeeseen Kalkutassa 8. joulukuuta 1819. Hänen hindustanin kieltä käsittelevistä julkaisemattomista materiaaleistaan tuli hänen kuollessaan valtion omaisuutta.

Teoksia
-------

* *The Annals of the College of Fort William*. Calcutta: Philip Pereira, 1819.
* *A Collection of Proverbs and Proverbial Phrases in the Persian and Hindustani Languages*. Calcutta: Hindoostanee press, 1824.

Lähteet
-------

1. 1 2 3  Fell Smith, Charlotte: *Dictionary of National Biography, 1885–1900, Volume 49*, s. 97-98. Smith, Elder & Co, 1897.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Yhdysvallat
* Vatikaani

 |
|  |
| Muut | 
* IdRef

 |

 |
Lajos Nagyn, muistolaatta Aquincumin museosta, Budapestista, vuodelta 1964.
**Lajos Nagy** (15. maaliskuuta 1897 Nagyvárad, Itävalta-Unkari – 10. joulukuuta 1946 Budapest, Unkari) oli unkarilainen arkeologi ja akateemikko. Hän teki kaivauksia Aquincumin roomalaiskaupungin alueella 1920- ja 1930-luvuilla ja toimi myös Aquincumin museon johtajana. Hän löysi Aquincumin siviilikaupungin kaivauksissa vuonna 1931 yhdet parhaiten säilyneistä antiikin aikaisista vesiuruista. Hän on tutkinut myös kelttiläisten eraviskien linnoitusta Gellértinvuoren laella.

Lähteet
-------

* Nagy Lajos *Magyar Életrajzi Lexikon 1000-1990*. Viitattu 1.1.2009. (unkariksi)
* Aquincum Museum *Central Budapest Hotels*.  1.1.2009.  Arkistoitu 7.9.2008.  (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Yhdysvallat
* Alankomaat
* Vatikaani

 |
|  |
| Muut | 
* IdRef

 |

 |
**Dmitri Borichev** (s. 1988 Petroskoi) on suomenvenäläinen lentopalloilija, joka pelaa lentopallon SM-liigassa, Kokkolan Tiikerit väreissä. Borichev on syntyjään venäläinen, mutta on saanut Suomen kansalaisuuden.

Ura
---

Borichev aloitti uransa Vaasan Kiiston junioreissa. Hän oli voittamassa kaudella 2005 Seinäjoki-Lentiksen B-pojissa SM-hopeaa. Kaudella 2006 Borichev nousi Kiiston edustusjoukkueeseen ja pelaamaan SM-liigaa. Tuolloin ei vielä peliaikaa kentällä auennut paljon, mutta kaudella 2007 Borichev oli jo Kiiston avauskuusikon pelaaja. Hän pelasi sekä keskitorjujan että myös hakkurin peliroolissa Kiiston riveissä. Hän pelasi myös kaudella 2008 Kiiston paidassa molemmissa roolissa, mutta SM-liigakarsinnoissa Borichev pelasi lopulta hakkurin roolissa ollen pistepörssissä peräti neljännellä sijalla. 

Kauden 2008 jälkeen Borichev muutti pois kotiseuduiltaan Vaasasta pelasi liigassa Keski-Savon Paterin riveissä. Kaudella 2009–2010 hän jatkaa Paterin sarjapaikalle tulleen Saimaa Volleyn joukkueessa.

### Nuorten maajoukkue

Borichev on nähty myös pelaamassa nuorten maajoukkueessa kaudella 2007. Hän osallistuu myös sotilaiden MM-kisoihin suomen maajoukkueessa vuonna 2008.

Muuta
-----

Borichevin veli Kirill on myös liigatason lentopalloilija.

Saavutukset
-----------

* Liigakarsintojen pistepörssin 4. sija
* A-poikien SM-turnauksen paras pelaaja 2008
* B-poikien SM-hopea 2005

Joukkueet
---------

* 2006-2008 Vaasan Kiisto
* 2008-2009 Keski-Savon Pateri
* 2009-2010 Saimaa Volley
* 2010-2011 Liiga- Riento
* 2011-2012 Vaasan Kiisto
* 2012-2013 Akaa-Volley
* 2013-2014 Kokkolan Tiikerit
* 2014-2015 Akaa-Volley
* 2015-2016 Akaa-Volley
* 2016-2017 Akaa-Volley

Aiheesta muualla
----------------

* Esittely Saimaa Volleyn sivuilla (Arkistoitu – Internet Archive)
**Monica Morell** (virallisesti *Monica Wirz-Römer*; 6. elokuuta 1953 Menziken, Sveitsi – 12. helmikuuta 2008 Zürich) oli sveitsiläinen iskelmätaiteilija.

Elämä ja ura
------------

Morellin suurin menestyssävelmä *Ich fange nie mehr was an einem Sonntag an* oli useita kuukausia Sveitsin ja Saksan hittilistoilla vuosina 1972 ja 1973. Sävelmän taustalla oli Morellin miesystävän kuolema moottoripyöräonnettomuudessa. Singleä myytiin 1 500 000 kappaletta. Seuraava hitti, *Bitte glaub' es nicht*, ilmestyi 1973. Sen oli määrä edustaa Sveitsiä Eurovision laulukilpailussa 1973. Morell joutui kuitenkin väistymään Patrick Juvetin tieltä.

*Später, wann ist das?* vuonna 1974 oli Morellin kolmas menestyssävelmä. Hän menestyi Saksan Top 50 -listoilla vuoteen 1976 lauluilla *Danny, mein Freund*, *Hallo, ist hier denn keiner*, *Ich* ja *Die besten Männer sind meistens schon vergeben*. Lisäksi hän esiintyi lukuisissa television hittiparaateissa.

Monica Morell vetäytyi musiikkialalta 1970-luvun lopulla. Hän työskenteli pienessä huutokauppayrityksessä Sveitsin Erlenbachissa. Ensimmäisen avioliittonsa jälkeen hän eli Ebmatingenissa Maurissa Zürichin lähellä. Morellin toinen avioliitto päättyi eroon hänen ainoan lapsensa, vuonna 1982 syntyneen Thommyn kätkytkuoleman jälkeen. Morell sairastui laaja-alaiseen ääreishermoston toimintahäiriöön eli polyneuropatiaan ja myöhemmin syöpään, johon hän menehtyi 54-vuotiaana.

Saksalainen laulaja Diana Sorbello levytti iskelmästä *Ich fange nie mehr was an einem Sonntag an* uuden version vuonna 2006.

Diskografia
-----------

### Studioalbumi

Monica Morellilta ilmestyi albumi *Später, wann ist das* vuonna 1973. Levyllä on seuraavat laulut:

1. Ich fange nie mehr was an einem Sonntag an
2. Die Liebe in Athen
3. Bitte glaub' es nicht
4. Wenn du gehst
5. Eines Tages, da stand er daneben
6. Ein Kind ist verhungert
7. Später, wann ist das?
8. Ich hab' dir vertraut
9. Irgendwo auf dieser Welt
10. Sonny Boy
11. Der kleine Tim
12. Zeig mir einen Weg

### Kokoelmat

* *Starportrait* (Laserlight 1992)
* *Schlager & Stars* (Electrola/Capitol 2007)
* *Collection* (EMI)

Esiintymiset ZDF-Hitparade -televisio-ohjelmissa
------------------------------------------------

* 12. toukokuuta 1973: *Bitte glaub’ es nicht*
* 9. kesäkuuta 1973: *Bitte glaub’ es nicht*
* 15. joulukuuta 1973: *Später, wann ist das?*
* 26. tammikuuta 1974: *Später, wann ist das?*
* 7. syyskuuta 1974: *Hallo, ist denn hier keiner*
* 19. huhtikuuta 1975: *Danny, mein Freund*
* 3. syyskuuta 1977: *Viele Mädchen denken wie ich*

Aiheesta muualla
----------------

* Monica Morell Internet Movie Databasessa. (englanniksi)
* Discographie Diskografia
* *Monica Morell gestorben* Muistokirjoitus Neue Zürcher Zeitung -sanomalehdessä 15. helmikuuta 2008

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |
Johannes Friessner
**Johannes Friessner**, myös **Frießner** (22. maaliskuuta 1892 Chemnitz, Saksan keisarikunta – 26. kesäkuuta 1971 Bad Reichenhall, Länsi-Saksa) oli saksalainen kenraalieversti toisen maailmansodan aikana.

Friessner liittyi upseerioppilaaksi keisarillisen Saksan armeijan jalkaväkeen maaliskuussa 1911. Ensimmäisen maailmansodan alkupuolen hän palveli 179. jalkaväkirykmentin I pataljoonan adjutanttina. Joulukuussa 1916 hänet siirrettiin asetarvikeupseeriksi 24. jalkaväkidivisioonan esikuntaan. Saksan hävittyä sodan Friessner jäi palvelukseen Weimarin tasavallan asevoimiin Reichswehriin toimien muun muassa esikuntaupseerina ja komppanianpäällikkönä.

Natsien noustessa valtaan vuonna 1933 Friessner oli toiminut jalkaväen upseerikoulun opettajana ja adjutanttina Dresdenissä. Lokakuussa 1934 hän siirtyi 82. jalkaväkirykmenttiin kuuluneen pataljoonan komentajaksi ja vuotta myöhemmin potsdamilaisen sotilaskoulun johtoon. Toisen maailmansodan alkuvuodet Friessner toimi armeijan sotilasopetuksesta vastaavana esikuntaupseerina. Hänet ylennettiin kenraalimajuriksi elokuussa 1940.

Toukokuussa 1942 Friessner siirrettiin komentamaan 102. jalkaväkidivisioonaa, joka taisteli Keskustan armeijaryhmän alaisena itärintamalla. Tammikuussa 1943 hän sai XXIII armeijakunnan väliaikaisen komentajuuden, joka vahvistettiin huhtikuussa. Samalla hänet ylennettiin jalkaväenkenraaliksi. Kesällä hänen armeijakuntansa osallistui Kurskin taisteluun, joka päättyi Saksan tappioon. XXIII armeijakunta kärsi raskaita tappioita koko syksyn ajan. Tammikuussa 1944 Friessner siirrettiin Pohjoisen armeijaryhmän käyttöön. Helmikuussa Friessner sai johdettavakseen osasto Narvan, joka puolusti Narvan kaupunkia syksyyn 1944 saakka. Friessner ylennettiin kenraalieverstiksi taistelun aikana heinäkuussa ja siirrettiin Pohjoisen armeijaryhmän komentajaksi. Loppuvuoden aikana hän johti vielä Armeijaryhmä Etelä-Ukrainaa sekä Etelän armeijaryhmää. Hän ei pystynyt hidastamaan Rodion Malinovskin johtaman Arorintaman hyökkäystä loppuvuonna 1944. Päivää ennen jouluaattoa 1944 Hitler siirsi hänet Wehrmachtin komentajareserviin. Hän ei saanut uusia tehtäviä sodan lopun aikana.

Saksan antauduttua Friessner jäi amerikkalaisten joukkojen vangiksi 8. toukokuuta 1945. Hänet vapautettiin marraskuussa 1947. Sodan jälkeen Friessner toimi muun muassa Saksalaisten sotilaiden liiton puheenjohtajana. Vuonna 1956 hän kirjoitti muistelmat *Verratene Schlachten* ("Petetyt taistelut") ajastaan Etelä-Ukrainan armeijaryhmän komentajana. 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Israel
* Yhdysvallat

 |
|  |
| Henkilöt | 
* Deutsche Biographie

 |

 |
**Álvaro Negredo Sánchez** (s. 20. elokuuta 1985 Madrid) on espanjalainen jalkapalloilija, pelipaikaltaan hyökkääjä. Hän edustaa Espanjan Primera Divisiónissa pelaavaa Cádizia.

Negredo tunnetaan lempinimellä *La fiera de Vallecas* (suom. *Vallecasin villipeto*).

Ura
---

Negredo on madridilaisen Rayo Vallecanon kasvatti. Hän debytoi kaudella 2004–2005 Segunda División B:ssä pelanneessa Rayon edustusjoukkueessa ennen siirtymistään Real Madridin B-joukkueeseen Castillaan.

Kaudella 2005–2006 Negredo pelasi yhdessä Roberto Soldadon kanssa Castillan hyökkäyksessä ja teki neljä maalia. Seuraavalla kaudella Soldadon lähdetty lainalle Osasunaan Negredo osoitti kykynsä pelata puhtaana kärkipelaajana tekemällä 18 maalia Segunda Divisiónissa. Maalit eivät kuitenkaan pelastaneet joukkuetta putoamiselta.

Real Madridin edustusjoukkueessa Negredo pelasi vain ystävyysotteluita. Kesällä 2007 hän siirtyi juuri ensimmäistä kertaa historiassaan Primera Divisióniin nousseeseen Almeríaan, jota hän edusti kahden kauden ajan ja oli molemmilla joukkueen paras maalintekijä. Kaudella 2007–2008 hän teki 13 ja kaudella 2008–2009 19 maalia.

Real Madrid sisällytti Negredon Almería-sopimukseen takaisinosto-oikeuden, jonka se käytti heinäkuussa 2009. Seura kuitenkin myi hänet edelleen Sevillaan vastaavanlaisen oikeuden kera elokuussa 2009. Hän teki ensiesiintymisensä joukkueessa 31. elokuuta 2009 kauden avausottelussa Valenciaa vastaan. Kaksi viikkoa myöhemmin toisessa ottelussaan hän onnistui maalinteossa Osasunaa vastaan.

Espanjan maajoukkueessa Negredo debytoi 10. lokakuuta 2009 MM-karsintaottelussa Armeniaa vastaan.

Lähteet
-------

1. ↑  Negredo: "Quiero marcar y echar una mano al Madrid"  14.3.2009. Real Madrid.  Arkistoitu 16.3.2009. Viitattu 20.3.2009. (espanjaksi)
2. ↑  Atlético 0–0 Real Madrid (4–3)  23.12.2006. Real Madrid. Viitattu 20.3.2009. (espanjaksi)
3. ↑  Ocho goles por la Paz  19.6.2007. Real Madrid. Viitattu 21.6.2007. (espanjaksi)
4. ↑  Plantillas LFP.  Arkistoitu 7.7.2009. Viitattu 10.7.2009. (espanjaksi)
5. ↑  Alvaro Negredo, al Almería  17.7.2007. Real Madrid. Viitattu 17.7.2007. (espanjaksi)
6. ↑  Comienza el trabajo  10.7.2009. Real Madrid CF. Viitattu 10.7.2009. (espanjaksi)
7. ↑  El Sevilla FC y el Madrid alcanzan un acuerdo para la incorporación de Negredo a Nervión  20.8.2009. Sevilla FC.  Arkistoitu 27.8.2009. Viitattu 21.8.2009. (espanjaksi)
8. ↑  Negredo debuta con la ’Roja’  10.10.2009. Marca. Viitattu 10.10.2009. (espanjaksi)

Aiheesta muualla
----------------

* Álvaro Negredon esittely Manchester Cityn sivustolla (englanniksi)

Espanjan joukkue – Jalkapallon EM-kilpailut 2012
1 Casillas |
2 Albiol |
3 Piqué |
4 Martínez |
5 Juanfran |
6 Iniesta |
7 Pedro |
8 Xavi |
9 Torres |
10 Fàbregas |
11 Negredo |
12 Valdés |
13 Mata |
14 Alonso |
15 Ramos |
16 Busquets |
17 Arbeloa |
18 Alba |
19 Llorente |
20 Cazorla |
21 Silva |
22 Navas |
23 Reina |
Valmentaja Del Bosque
**Bouchaïb el-Moubarki** (arab. بوشعيب المباركي‎, s. 12. tammikuuta 1978 Essahel, Marokko) on marokkolainen jalkapalloilija. Hyökkääjänä pelaava el-Moubarki edustaa Marokon pääsarjassa Raja Casablancaa.

Seurajoukkueura
---------------

El-Moubarki pelasi ensimmäiset vuodet kotimaassaan Marokossa Rachad Bernoussi Casablancassa ja Raja Casablanca. Hän saavutti jälkimmäisessä seurassa kaksi Marokon mestaruutta ja Afrikan Mestarien liigan. Kauden 2000–2001 el-Moubarki siirtyi Qatariin, jossa hän edusti vuosien 2001–2006 aikana Al-Saddia, Al-Rayyania ja Al-Wakrahia. Kaudella 2002–2003 el-Moubarki edusti saudiarabialaista Al-Ahlia. Hän palasi kaudeksi 2006–2007 takaisin Raja Casablancaan, josta hän siirtyi ensimmäistä kertaa Eurooppaan ja Ranskaan Grenoblen riveihin. El-Moubarki vietti seurassa kaksi kautta, jonka aikana hän onnistui tekemään vain kaksi maalia Ranskan Ligue 2:ssa.

Vuonna 2009 el-Moubarki palasi takaisin Marokkoon, jossa hän pelasi aluksi yhden kauden Maghrib Tétouanissa ja siirtyi sen jälkeen vuonna 2010 kolmannen kerran Raja Casablancaan.

Maajoukkueura
-------------

Maajoukkuetasolla el-Moubarki edusti Marokkoa vuosina 2000–2008. Hän oli mukana vuoden 2008 Afrikan-kisoissa.

Saavutukset
-----------

* Afrikan Mestarien liiga: 1999
* Marokon mestaruus: 2000, 2001, 2011

Aiheesta muualla
----------------

* National Football Teams (englanniksi)

Marokon joukkue – Kesäolympialaiset 2004
1 Charef |
2 Zerka |
3 Aqqal |
4 Alioui |
5 Zemmama |
6 al-Kaddouri |
7 Talhaoui |
8 Kaïssi |
9 Allaoui |
10 Bouden |
11 Taouil |
12 el-Moubarki |
13 Souaidy |
14 Ourahou |
15 Tajeddine |
16 Erbate |
17 el-Assas |
18 Lamyaghri |
Valmentaja Madih

Marokon joukkue – Jalkapallon AM-kilpailut 2008
1 Lamyaghri |
2 Basser |
3 Mahdoufi |
4 Ouaddou |
5 el-Karkouri |
6 Erbati |
7 Alloudi |
8 Kissi |
9 el-Moubarki |
10 Sektioui |
11 Zerka |
12 Fouhami |
13 Kharja |
14 Chahiri |
15 Safri |
16 el-Mokhtari |
17 Chamakh |
18 Kabous |
19 Alioui |
20 Hadji |
21 al-Kaddouri |
22 Bagui |
23 Aboucherouane |
Valmentaja Michel
Plekonariilin rakennekaava
**Plekonariili** (C18H18F3N3O3) on Schering-Ploughin valmistama pienimolekyylinen viruslääke ja sitä on käytetty astman pahenemisvaiheen hoitoon sekä ennaltaehkäisemään vilutustumisoireita pikoronavirukselle altistuneilla astmapotilailla. Se kuuluu viruskapsidi-inhibiittoriluokkaan. Se estää viruksen DNA:n kahdentumista eli replikaatiota. Se estää myös enterovirusten kiinnittymisen isäntäsoluun. Yhdysvaltojen lääke- ja elintarvikevirasto (FDA) ei ole antanut lupaa sen käyttöön, koska plekonariili lisää CYP3A-entsyymiaktiivisuutta ja tämä taas lisää vakavien lääkehaittavaikutusten riskiä.

Norjassa tehtiin lääketutkimus, jossa tutkittiin plekonariilin käyttöä tuoreessa tyypin 1 diabeteksessä estämään beetasolutuhoa. Tutkimus toteutettiin Oslon yliopistollisessa sairaalan lastenklinikassa yhteistyössä Oslon yliopiston kanssa. Tutkimuksessa annettiin kahta eri viruslääkettä, plekonariilia ja ribaviriinia 48 lapselle, iältään 6–16-vuotta joilla oli juuri todettu tyypin 1 diabetes. Toinen saman kokoinen ja ikäinen ryhmä toimi kontrolliryhmänä ja he saivat lumelääkettä. Vuoden päästä lääkkeen annosta tutkimuslääkkeitä saaneilla lapsilla oma insuliinintuotanto oli huomattavasti parempaa kuin lumelääkettä saaneella kontorolliryhmällä. Tutkijat uskovat, että viruslääkkeiden, tulehduskipulääkkeiden ja haimasoluja vahvistavien lääkkeiden yhdistelmällä voidaan saada aikaan mahdollisesti tyypin 1 diabeteksen parantava hoito. Tämä vaatii, että toinen tutkijaryhmä toistaa nyt toteutetun tutkimuksen ja että lääkehoitoa vielä kehitetään.

Lähteet
-------

1. 1 2  Pleconaril *go.drugbank.com*. Viitattu 6.11.2022.
2. ↑  NCI Thesaurus *ncithesaurus.nci.nih.gov*. Viitattu 15.11.2022.
3. ↑  Can Two Viral Drugs Halt Type 1 Diabetes? *JDRF*.  17.10.2019. Viitattu 6.11.2022. (englanniksi)
4. ↑  Krogvold, Lars. Mynarek, Ida Maria. Ponzi, Erica. Mørk, Freja Barrett. Hessel, Trine Witzner. Roald, Trine. Lindblom, Nina. Westman, Jacob. Barker, Peter. Hyöty, Heikki. Ludvigsson, Johnny. Hanssen, Kristian F. Johannesen, Jesper. Dahl-Jørgensen, Knut: Pleconaril and ribavirin in new-onset type 1 diabetes: a phase 2 randomized trial.  *Nature Medicine*, 4.10.2023, s. 1–7. doi:10.1038/s41591-023-02576-1. ISSN 1546-170X. Artikkelin verkkoversio.  en

Aiheesta muualla
----------------

* Kuvia tai muita tiedostoja aiheesta **Plekonariili** Wikimedia Commonsissa
**Andrei Vladimirovitš Fjodorov** [ˈfʲoːdərəf] (ven. Андре́й Влади́мирович Фёдоров, s. 30. toukokuuta 1955 Moskova) on venäläinen poliitikko, joka toimi Venäjän neuvostotasavallann varaulkoasiainministerinä 1990-1991. Fjodorov tuntee Suomen hyvin ja puhuu suomen kieltä, sillä hän asui ja kävi koulua Helsingissä 1960- ja 1970-luvuilla, jolloin hänen isänsä Vladimir Fjodorov työskenteli Neuvostoliiton Suomen-suurlähetystössä. Fjodorovin suhteet Venäjän presidentti Boris Jeltsinin hallintoon katkesivat, kun hän vuonna 1991 nimitettynä varapresidentin Aleksandr Rutskoin neuvonantajana osallistui Venäjän vallankaappausyritykseen 1993.

Nykyisin Fjodorov toimii politiikan analyytikkona ja suuryritysten neuvonantajana. Hän on kommentoinut myös Suomessa käytävää keskustelua jäsenyydestä Natossa. *Argumenty i fakty* -lehden kolumnissa elokuussa 2007 Fjodorov kertoi, että Venäjän hallitus laski vuoden 1992 alussa hinnan (15 miljardia dollaria), jolla luovutettu Karjala voitaisiin myydä Suomelle. Myymistä pidettiin kuitenkin vaarallisena ennakkotapauksena ja ajatus haudattiin nopeasti.

Aiheesta muualla
----------------

* Федоров Андрей Владимирович (Arkistoitu – Internet Archive) Lobbying.ru (venäjäksi)
* Jeltsinin ajan vaikuttaja Kotimaa, Uutiset, Helsingin Sanomat
John William Draper
**John William Draper** (5. toukokuuta 1811 – 4. tammikuuta 1882) oli englantilaissyntyinen yhdysvaltalainen tiedemies, filosofi, lääkäri, kemisti, historioitsija ja valokuvaaja. Hän syntyi St Helensissä, Englannissa. Vuonna 1832 perhe muutti Virginiaan. Vuonna 1838 Draper valittiin kemian ja kasvitieteen professoriksi New Yorkin yliopistoon.

Draper teki tärkeitä tutkimuksia valokemian alalta ja paranteli daguerrotypiaa niin, että muotokuvavalokuvaus tuli mahdolliseksi. Hän myös oli ensimmäinen ihminen, joka otti astrovalokuvan. Hän myös kirjoitti kirjan Amerikan sisällissodan historiasta sekä uskonnon ja tieteen konfliktin historiasta.

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Argentiina
* Katalonia
* Saksa
* Israel
* Belgia
* Yhdysvallat
* Japani
* Tšekki
* Australia
* Kreikka
* Alankomaat
* Puola
* Portugali
* Vatikaani

 |
|  |
| Tieteilijät | 
* CiNii

 |
|  |
| Taiteenala | 
* Scientific illustrators
* Museum of Modern Art
* Musée d'Orsay
* Photographers' Identities
* RKD Artists
* ULAN

 |
|  |
| Henkilöt | 
* Deutsche Biographie
* Trove

 |
|  |
| Muut | 
* Europeana
* SNAC
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en: John William Draper
**Olavi Armas Svanberg** (10. joulukuuta 1941 Sysmä – 25. elokuuta 2002) oli suomalainen hiihtosuunnistaja. 

Svanberg voitti urallaan kuusi MM-mitalia, ja hän oli ensimmäinen suomalainen miesten hiihtosuunnistuksen maailmanmestari. Ensimmäisen henkilökohtaisen mitalinsa ja mestaruutensa hän voitti hiihtosuunnistuksen MM-kisoissa Hyvinkäällä 1975. Samoissa kisoissa hän oli voittamassa kultaa myös viestissä, jossa olivat mukana myös Pekka Pökälä, Heimo Taskinen ja Jorma Karvonen. Toisen henkilökohtaisen kullan Svanberg voitti Itävallan Aigenissa vuonna 1982. Lisäksi hän oli mukana voittamassa pronssia samojen kisojen viestissä, sekä hopeaa Ruotsin Avestan viestissä vuonna 1980 ja Italian Lavaronessa 1984. Suomen-mestaruuksia Svanberg voitti neljä vuosina 1972–1978.

Svanberg toimi Suomen hiihtomaajoukkueen huoltajana 1998–2002. Siviiliammatiltaan hän oli rajaylivääpeli. Hän edusti urallaan Kiteen Urheilijoita, Sysmän Sisua ja Joutsan Pommia. Svanberg hukkui Laatokkaan vuonna 2002.

Lähteet
-------

* Siukonen, Markku: *Itsenäisen Suomen urheilusankareita*, s. 198. Minerva, 2007. ISBN 978-952-492-055-1.

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Kansalliset Muokkaa Wikidatassa | 
* Suomi (KANTO)

 |

 |
**Vasili Pavlovitš Rotšev** (ven. Василий Павлович Рочев, s. 22. joulukuuta 1951 Ižman piiri, Komin tasavalta, Neuvostoliitto) on Neuvostoliittoa edustanut venäläinen maastohiihtäjä, viestin olympiavoittaja.

Rotšev saavutti pronssia 15 kilometrin matkalla Falunin MM-kilpailuissa 1974. Hän hävisi kultamitalin Norjan Magne Myrmolle vain 1,55 sekunnilla ja hopean DDR:n Gerhard Grimmerille 0,64 sekunnilla. Rotšev hiihti lisäksi kolmannen osuuden hopeaa voittaneessa Neuvostoliiton 4 x 10 kilometrin viestijoukkueessa sekä sijoittui viidenneksi 50 kilometrillä.

Lake Placidin olympialaisissa 1980 Rotšev saavutti hopeaa 30 kilometrin matkalla Nikolai Zimjatovin jälkeen. Rotšev hiihti lisäksi avausosuuden kultaa voittaneessa Neuvostoliiton viestijoukkueessa, jonka muut jäsenet olivat Nikolai Bažukov, Jevgeni Beljajev ja Nikolai Zimjatov.

Vasili Pavlovitšin poika Vasili Vasiljevitš Rotšev kuului kilpaillessaan myös Venäjän huippuhiihtäjiin.

Lähteet
-------

* Vasili Rotšev FIS:n tietokannassa (Arkistoitu – Internet Archive) (englanniksi)
Jason Reso vuonna 2010
**William Jason "Jay" Reso**, paininimi **Christian** (s. 30. marraskuuta 1973) on kanadalainen showpainija ja näyttelijä. Hänellä on sopimus WWE:n kanssa ja painii sen SmackDown brändissä. Hän painaa 103 kiloa ja on 188 cm pitkä. 

WWE:ssä hän on ollut kaksi kertaa *World Heavyweight*-, kahdesti *ECW World Heavyweight*-, kolme kertaa *Intercontinental*-, ja yhdeksän kertaa *World Tag Team* -mestari, joista seitsemän kertaa Edgen kanssa. Hän on myös ollut kerran *European*-, kerran *Hardcore*- ja kerran *Light Heavyweight* -mestari. Ensiesiintymisensä Reso teki vuonna 1995. 

Hän palasi painikehään 2009 nimellä Christian. ECW-tittelin hän hävisi (7. kesäkuuta 2009), kun Tommy Dreamer selätti Jack Swaggerin Triple Threat -ottelussa. Christian sai ottelun ECW -vyöstä Night of the Championsiin, joka järjestettiin 26. heinäkuuta 2009. Ennen sitä hän on paininut muun muassa Moscow Mauler Vladimir Kozlovia vastaan. Christian sai tehtyä Tommy Dreamerille Kill Switchin ja voitti ottelun, ja hänestä tuli ECW -mestari. Seuraavassa ECW:ssä Christian meni kehään, ja alkoi puhua mestaruudestaan. Kohta perässä tuli Tommy Dreamer, jonka kanssa hän kätteli. Tämän jälkeen Dreamer kertoi, että ECW:n General Manager Tiffany oli hyväksynyt Dreamerin revanssiottelun seuraavalle viikolle. Tämä kyseinen ottelu käytiin Extreme Rules -otteluna, jossa ei ole sääntöjä. Christianilla on suomalaisia sukujuuria.

Saavutukset
-----------

### World Wrestling Federation / World Wrestling Entertainment

* World Heavyweight Champion (2 Kertaa)

* WWE/F Intercontinental Champion (3 kertaa)

* ECW Champion (2 Kertaa)

* WWF/E Tag Team Champion (9 Kertaa, 7 kertaa Edgen kanssa, kerran Lance Stormin ja kerran Chris Jerichon)

* WWF Hardcore Champion (Kerran)

* WWF European Champion (Kerran)

* WWF Light Heavyweight Champion (Kerran)

### Total Nonstop Action Wrestling

  

* NWA World Heavyweight Championship (2 Kertaa)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Yhdysvallat

 |

 |
**Blaine Stoughton** (s. 13. maaliskuuta 1953, Gilbert Plains, Manitoba, Kanada) on entinen ammattijääkiekkoilija ja nykyinen valmentaja. Hyökkääjä Stoughton pelasi kahdeksan kautta NHL:ssä, jossa hänen seuransa olivat Pittsburgh Penguins, Toronto Maple Leafs, Hartford Whalers ja New York Rangers. Lisäksi hän pelasi kolme kautta WHA:ssa. Juniorina hän edusti Flin Flon Bombersia. 

Stoughtonin vaihtelevan WHA-uran parasta aikaa oli pelaaminen Rick Dudleyn ja Rich Leducin kanssa "LSD-ketjussa" Cincinnati Stingersissä 1976–77. Stoughton teki 52 maalia.

Stoughton varattiin seitsemäntenä Pittsburgh Penguinsiin vuoden 1973 NHL-varaustilaisuudessa. Stoughton ylsi sarjassa ainakin 50 maaliin kaudessa kahdesti ja teki vähintään 40 neljästi.

Blaine Stoughton on nykyisin University of Cincinnatin kiekkojoukueen päävalmentaja.

Saavutuksia
-----------

* NHL:n paras maalintekijä 1980 (yhdessä Danny Garen ja Charlie Simmerin kanssa


|  |  |  |
| --- | --- | --- |
| Edeltäjä:**Mike Bossy** | **NHL:n maalipörssin voittaja**1980(yhdessä Danny Garen ja Charlie Simmerin kanssa) | Seuraaja:**Mike Bossy** |
**Ambeon** on alankomaalaisen muusikon Arjen Anthony Lucassenin musiikkiprojekti. Nimi Ambeon on yhdistelmä sanoista ambient ja Ayreon.

Projekti sai alkunsa, kun Lucassen halusi äänittää ambient-tyylisen instrumentaalialbumin. Prosessin aikana hän päätti, että naisen ääni sopisi joihinkin kappaleisiin. Lucassen oli kuullut 14-vuotiaan alankomaalaisen laulajattaren Astrid van der Veenin laulua, ja hänen äänensä sopi Lucassenin mukaan täydellisesti musiikkiin. Niinpä Lucassen otti yhteyttä van der Veeniin ja pyysi häntä kirjoittamaan sanat ja laulumelodiat joihinkin kappaleisiin. Lopulta albumille jäi vain kaksi instrumentaalikappaletta.

Lucassen ei ole vielä lopullisesti hyllyttänyt projektia ja hän on yhä yhteydessä van der Veeniin, mutta uutta albumia ei ole suunnitteilla.

Julkaisut
---------

### Albumit

* *Fate of a Dreamer*  (2001)

### Singlet

* *Cold Metal*  (2001)

Jäsenet
-------

* Arjen Anthony Lucassen (kitara, koskettimet)
* Astrid van der Veen (laulu)

### Vierailevat jäsenet

* Stephen van Haestregt (rummut)
* Walter Latupeirissa (basso)
* John McManus (huilu)
* Pat McManus (viulu)

Lähteet
-------

1. 1 2 3   (Arkistoitu – Internet Archive)
2. ↑   (Arkistoitu – Internet Archive)
Julia Spetsmark vuonna 2015 KIF Örebron paidassa.
**Julia Spetsmark** (s. 30. kesäkuuta 1989 Ruotsi) on ruotsalainen jalkapalloilija, pelipaikaltaan keskikenttäpelaaja. Hän pelaa nykyisin North Carolina Courage-seurassa National Women’s Soccer Leaguessa. Spetsmark on pelannut paljon otteluita myös Damallsvenskanin KIF Örebrossa, jossa hän pelasi vuodet 2014–2017. Viimeksi mainitun joukkueen riveissä hän saavutti Damallsvenskanin finaalipaikan, jossa hävisivät Rosengårdille. Hän on edustanut Ruotsin naisten jalkapallomaajoukkuetta vuodesta 2016 lähtien. Yhteensä Spetsmark on pelannut Damallsvenskanissa 117 ottelua joissa on tehnyt 21 maalia.

Spetsmark on 165 senttimetriä pitkä ja painaa 58 kilogrammaa.

Lähteet
-------

1. ↑  Julia Spetsmark - Soccer - Scoresway - Results, fixtures, tables and statistics *www.scoresway.com*. Viitattu 18.4.2019. [vanhentunut linkki]
2. 1 2  Sweden - J. Spetsmark - Profile with news, career statistics and history - Soccerway *int.soccerway.com*. Viitattu 18.4.2019.
3. ↑  Julia Spetsmark (North Carolina Courage) - Player Profile - FlashScore.com *www.flashscore.com*. Viitattu 18.4.2019. (englanniksi)
4. ↑  TV: Spetsmark målskytt i debuten i USA *www.fotbollskanalen.se*. Viitattu 18.4.2019.
5. ↑  Spelarstatistik - Svensk fotboll *www.svenskfotboll.se*. Viitattu 18.4.2019. (ruotsiksi)[vanhentunut linkki]
6. ↑  Julia Spetsmark - Alchetron, The Free Social Encyclopedia *alchetron.com*. Viitattu 18.4.2019.
7. ↑  Julia Spetsmark *worldfootball.net*. Viitattu 18.4.2019. (englanniksi)

Ruotsin joukkue – Jalkapallon naisten EM-kilpailut 2017
1 Lindahl |
2 Andersson |
3 Sembrant |
4 Berglund |
5 Fischer |
6 Eriksson |
7 Dahlkvist |
8 Schelin |
9 Asllani |
10 Spetsmark |
11 Blackstenius |
12 Carlén |
13 Johansson |
14 Folkesson |
15 Samuelsson |
16 Glas |
17 Seger |
18 Rolfö |
19 Hammarlund |
20 Larsson |
21 Lundberg |
22 Schough |
23 Rubensson |
Valmentaja Sundhage
**Branden Steineckert** (s. 21. huhtikuuta 1978) on yhdysvaltalainen muusikko, joka soittaa rumpuja punkyhtye Rancidissa ja joulukuusta 2007 lähtien pop-punkyhtye Losing Autumnissa. Molemmat yhtyeet ovat kotoisin San Franciscon Bay Arealta. Steineckert oli aiemmin The Usedin rumpali, mutta hänet erotettiin yhtyeestä heinäkuussa 2006.

Historia
--------

Branden Steineckert syntyi Pocatellossa, Idahon osavaltiossa. Hän kasvoi mormoniperheessä, joka muutti yli 20 kertaa hänen nuoruutensa aikana. Brandenin ollessa 11-vuotias hänen vanhempansa erosivat ja vähän myöhemmin hänen isänsä Neil Steineckert teki itsemurhan. Tämän jälkeen Branden aloitti rullalautailun päästäkseen pakoon ongelmiaan. Uskonnollisessa kotikaupungissaan häntä ei hyväksytty. "Jos et sovi tiettyyn muottiin Provossa, sinua katsotaan alaspäin. Ihmiset olettavat automaattisesti, että olen huumediileri, koska minulla on tatuointeja ja irokeesi. Koska näytin miltä näytin ja olin skeittari, tiesin huonoja uutisia," Branden kertoi Blenderin haastattelussa vuonna 2004. 16-vuotiaana Branden päätti opetella soittamaan rumpuja, koska hänen isänsä oli soittanut rumpuja saman ikäisenä. Branden oli Strange Itchin perustajajäsen. Yhtyeestä muodostui monien jäsenvaihdosten jälkeen The Used.

Branden soitti The Usedin kahdella ensimmäisellä levyllä, jotka saavuttivat suuren suosion ja ovat myyneet platinaa. Branden poikkesi yhtyeen muista jäsenistä siinä, ettei hän ole koskaan polttanut, juonut alkoholia tai käyttänyt huumeita. Hänen absolutisminsa johtui uskonnollisesta kasvatuksesta, joka kaikilla The Usedin jäsenillä oli takanaan. Muut kuitenkin juhlivat innokkaasti, varsinkin laulaja Bert McCracken. "Se on oikeasti aika vaikeaa. En väheksy Bertiä sen takia, mitä hän tekee, mutta näen kuinka hän kamppailee, ja tiedän ettei kaikki se p\*\*\*a auta häntä. Toivoisin, että hän voisi olla onnellinen musiikin soittamisen pilvestä. Toivoisin, että se olisi tarpeeksi," Branden kertoi Blenderin haastattelussa.

3. marraskuuta 2006 ilmoitettiin, että Branden soittaisi Rancidissa yhtyeen kiertueen loppuun asti. Hän korvasi yhtyeen viidentoista vuoden aikaisen rumpalin, Brett Reedin. Kiertueella Rancidin jäsenet kertoivat, että Steineckertista tulisi yhtyeen pysyvä jäsen. Tästä kerrottiin myös The Usedin verkkosivuilla. Branden soittaa myös yhtyeen tulevalla seitsemännellä studioalbumilla, vaikka sen teko aloitettiin jo vuonna 2005 eli vuotta ennen hänen liittymistään.

Diskografia
-----------

### Strange Itch

* 1998: *Strange Itch*

### Dumb Luck

* 2000: *The Naked Truth*

### Apocalypse Radio

* 2001: *Apocalypse Radio* EP
* 2002: *One More Revolution*

### The Used

* 2001: *Demos from the Basement*
* 2002: *The Used*
* 2003: *Maybe Memories* (Live CD/DVD)
* 2004: *In Love and Death*
* 2007: *Berth* (Live CD/DVD)
* 2008: *Shallow Believer* (raidat 4, 6 & 9)

Lähteet
-------

* Blender - "I'm Out of My Head!":

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |
**Veronica Guerin** (5. heinäkuuta 1958 Dublin – 26. kesäkuuta 1996 Dublin) oli irlantilainen rikostoimittaja, jonka huumekauppiaat murhasivat. Guerin oli kouluttautunut kirjanpitäjäksi Dublinin Trinity Collegessa, mutta hän ryhtyi myöhemmin toimittajaksi työskennellen aluksi talous- ja uutistoimittajana irlantilaisille sanomalehdille. Viimeisimpinä vuosinaan hän työskenteli *Sunday Independent* -lehdelle kirjoittaen erityisesti juttuja Dublinin huumerikollisuudesta. Guerin sai työnsä vuoksi useita tappouhkauksia, kunnes 26. kesäkuuta 1996 hänet ammuttiin ohikulkevasta moottoripyörästä liikennevaloristeyksessä pysähdyksissä olleeseen autoonsa. Guerinin murhatutkinnan yhteydessä pidätettiin ja tuomittiin useita huumerikollisia. Murhan järjestämisestä on syytetty huumekauppias John Gilligania, joka tuomittiin tapauksen yhteydessä huumekaupasta saatujen rahojen pesusta. Guerinin kuolema käynnisti suuren organisoituneen jengirikollisuuden kitkemiseen tähdänneen rikostutkinnan.

Kansainvälinen lehdistönvapautta valvova Committee to Protect Journalists (CPJ) -järjestö myönsi vuonna 1995 Guerinille kansainvälisen lehdistönvapauspalkinnon. Vuonna 2003 ilmestyi Veronica Guerinin elämästä kertova Joel Schumacherin ohjaama elokuva Veronica Guerin, jonka pääosassa on Cate Blanchett.

Lähteet
-------

1. ↑  Drohan, Freya: Veronica Guerin Women's Museum of Ireland.  Arkistoitu 19.4.2019. Viitattu 19.4.2019. (englanniksi)
2. ↑  Veronica Guerin YourDictionary. Viitattu 19.4.2019. (englanniksi)
3. ↑  Veronica Guerin Committee to Protect Journalists. Viitattu 19.4.2019. (englanniksi)
4. ↑  Veronica Guerin *Internet Movie Database*. Viitattu 19.4.2019. (englanniksi)

Aiheesta muualla
----------------

* Kuvia tai muita tiedostoja aiheesta **Veronica Guerin** Wikimedia Commonsissa

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Israel
* Yhdysvallat
* Japani
* Tšekki
* Puola

 |
|  |
| Henkilöt | 
* Irlanti

 |
|  |
| Muut | 
* IdRef

 |

 |
**Knud Enemark Jensen** (30. marraskuuta 1936 – 26. elokuuta 1960) oli tanskalainen maantiepyöräilijä. Hän kuoli Rooman kesäolympialaisissa 1960 maantiepyöräilyn joukkueaika-ajon rasituksiin. 

Kisojen ensimmäisenä päivänä käytiin maantiepyöräilyn 100 kilometrin joukkueaika-ajo, johon Tanskan joukkue osallistui. Joukkueessa ajoivat Jensen, Niels Baunsøe, Vagn Bangsborg ja Jørgen B. Jørgensen. Kilpailu ajettiin hyvin lämpimissä olosuhteissa ilman lämpötilan ollessa jopa 40 °C. Jørgensen jäi muusta joukkueesta jo ennen kisan puoliväliä ja lopulta keskeytti. Kilpailussa joukkueen tulokseen laskettiin kolmen pyöräilijän tulos, joten jäljelle jääneiden oli ajettava maaliin asti. Kilpailun viimeisillä kilometreillä Jensen tuli huonovointiseksi ja sekavaksi ja lopulta hän kaatui. Hänet vietiin maalialueen ensiaputelttaan, jossa hän noin kahden tunnin kuluttua kuoli. Teltassa oli jopa 50 °C lämmintä. Tanskan viranomaisten saaman raportin mukaan Jensenin kuolinsyy oli lämpöhalvaus. Kilpailun aikana myös 31 muuta pyöräilijää kärsi lämpöhalvausoireista.

Jensenin kuoleman jälkeen Tanskan joukkueen valmentaja Oluf Jorgensen myönsi antaneensa joukkueen jäsenille Roniacol-nimistä lääkettä. Aine ei varsinaisesti paranna suorituskykyä. Se laajentaa verisuonia ja laskee verenpainetta. Vuonna 1960 suorituskykyä parantavien aineiden käyttö ei ollut vielä kiellettyä.

Yleisesti väitetään että Jensenin kuolema johtui amfetamiinin käytöstä mutta Tanskan viranomaisten saamien ruumiinavaustietojen mukaan tästä ei ole näyttöä. Jensenin tapauksen on myös monesti sanottu herättäneen
urheilupäättäjät dopingin käytön vakavuuteen. Urheilussa dopingtestejä alettiin tehdä 1960-luvun loppupuolella.

Lähteet
-------

* Verner Møller: Knud Enemark Jensen's Death During the 1960 Rome Olympics: A Search for Truth?.  *Sport in History*, 2005, 25. vsk, nro 3, s. 452–471.  (englanniksi)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Puola

 |

 |